بهداد سلیمی

بهداد سلیمی (بزائه ۱۷ آذر ۱۳۶۸ شاهی دله) اتا مازرونی وزنه‌بردار هسته که فوق سنگین رجه دله دره و این وزن درون جهون ِرکورد ره شه دَس په دانّه که ۲۱۴ کیلوگرم هسته. 

سلیمی سال ۲۰۱۰، ۱۰۵+ کیلو سَره جهون دله قهرمون بیّه و حسین رضازاده په، این وزن دله بتونسته طلا بَیره. وه این مسابقات دله ۲۰۸ کیلوگرم ات‌ضرب جه یوگنی چیگیشف روس په دیّه و دِضرب دله ۲۴۵ کیلوگرم جه ماتیاس اشتاینر آلمانی په دوم بیّه و دِتا نقره جه مجموع ۴۵۳ کیلوگرم جه اول بیّه.بهداد سلیمی قویترین مرد جهان شد جام‌جم آنلاین، ۴ مهر ۱۳۸۹
وه ایران و آسیا جوونون ات‌ضرب رکورد ره ۱۸۸ کیلوگرم جه سال ۱۳۸۷ بییته.حمله سلیمی به رکورد رضازاده جام‌جم آنلاین، ۴ مهر ۱۳۸۹

بهداد سلیمی آسیا وزنه‌برداری رقابتون که تانگ لینگ چین دله بی‌یه درون، وزن فوق‌سنگین سَره مجموع ۴۵۸ کیلوگرم جه (۲۰۸ کیلوگرم ات‎ضرب/۲۵۰ کیلوگرم دِضرب) آسیای قوی‌ترین آدِم بیّه.تنها طلای ایران در قهرمانی وزنه‌برداری آسیا به بهداد سلیمی رسید: رادیو فردا

وه بتونسته ات‌ضرب فرانسه دله، وزنه ۲۱۴ کیلوگرمی جه جهون رکورد ره این رشته دله بشکنه و حسین رضازاده جه پیش دکفه.‭BBC ‮فارسی‬ - ‮ورزش‬ - ‮سلیمی بالاخره رکورد جهانی رضازاده را شکست‬
وه سال ۱۳۸۹ هم ایرانی جوون ملی نشون ره بَییته.خبرگزاری برنا - بهداد سلیمی نشان ملی جوان ایرانی را دریافت کرد

ریو المپیک دله بهداد سلیمی ات‌ضرب سَره شه رکورد ره دِ کیلو بالاته بَوِرده و درحالیکه ونه لینگ مصدوم بی‌یه، دِ ضرب هم شرکت هاکرده. وه دِ ضرب دله اولین بار خطا جه وزنه ره جور بَوِرده و دِتا چراغ سِرخ بَینه. همینسه دِباره بورده سکو سَر و این دفه سه‌تا چراغ اسپه بَیینه و وه بورده تمرین‌خنه دله هنیشته و خشحالی کارده که هیئت ژولی ونه دومین حرکت ره هم رد هاکرده و بائوتنه ونه امتیاز دِ ضرب دله ونه صفر بمونده. همینسه سومین بار همون وزنه ره بزوئه ولی خستگی جه نتونسته وزنه ره این دفه یور بَوره و وه ره دمبدائه که باعث بَوو مدال نَییره.

وه جاکارتای آسیایی کائون دله طلا بَیته و بعد مسابقه شه دَوِندی ره دَر بیارده و وزنه‌ئون ره خاش هدا که یعنن دیگه حرفه‌ای ورزش ره دمباله نَییرنه و وزنه‌برداری جه خدافظی کانده.

 منابع 

سلیمی
رج:گت مردمون شاهی
رج:وزنه‌بردارون